**pirkimo – pardavimo sutartis**

2021 m. rugpjūčio d. Nr. 1SUT-

Vilnius

Valstybinė ligonių kasa prie Sveikatos apsaugos ministerijos (toliau – Pirkėjas arba VLK), juridinio asmens kodas 191351679, registruota Europos a. 1, Vilnius, atstovaujama direktoriaus Gintaro Kacevičiaus, veikiančio VLK nuostatų pagrindu, ir

UAB „Tamro“ (toliau – Pardavėjas), juridinio asmens kodas 11448632, kurio registruota buveinė yra 9-ojo Forto g. 70, Kaunas, atstovaujama generalinės direktorės Rasos Montvilės, veikiančios bendrovės įstatų pagrindu,

toliau kartu vadinami Šalimis, o kiekvienas atskirai – Šalimi, vadovaujantis

– Lietuvos Respublikos viešųjų pirkimų įstatymu (toliau – Viešųjų pirkimų įstatymas),

– Lietuvos Respublikos civiliniu kodeksu (toliau – Civilinis kodeksas),

– Lietuvos Respublikos sveikatos apsaugos ministro 2020 m. kovo 26 d. įsakymu Nr. V-546 „Dėl Privalomojo sveikatos draudimo fondo biudžeto lėšomis įsigyjamų imuninių vaistinių preparatų užsakymo ir jų panaudojimo asmens sveikatos priežiūros įstaigose, atliekančiose skiepijimo procedūras, kontrolės tvarkos aprašo patvirtinimo“ (toliau – Įsakymas),

– Imuninio vaistinio preparato *pneumokokinės polisacharidinės* *konjuguotos (adsorbuotos) vakcinos vaikams iki 2 m. amžiaus*, skirtos imunoprofilaktikos programai vykdyti, pirkimo (CVP IS Nr. 550232) (toliau – Pirkimas), vykdomo tarptautinio atviro konkurso būdu, sąlygomis, patvirtintomis nuolat veikiančios VLK centralizuotai apmokamų vaistinių preparatų ir medicinos pagalbos priemonių viešųjų pirkimų komisijos (toliau – Komisija) 2021 m. birželio 3 d. sprendimu (protokolas VP - 332),

– Pardavėjo 2021 m. liepos 5 d. Pirkimui pateiktu pasiūlymu (toliau – Pasiūlymas),

– 2021 m. liepos 22 d. Komisijos sprendimu (protokolo Nr. VP - 442) sudarė šią pirkimo – pardavimo sutartį (toliau – Sutartis) dėl imuninio vaistinio preparato *pneumokokinės polisacharidinės* *konjuguotos (adsorbuotos) vakcinos vaikams iki 2 m. amžiaus*, skirtos imunoprofilaktikos programai vykdyti pirkimo ir susitarė dėl toliau išvardintų sąlygų.

1. **Sutarties dalykas**
   1. Šia Sutartimi Pardavėjas, laimėjęs viešai skelbtą Pirkimą, pagal Pasiūlyme nurodytas sąlygas ir pateiktą su Pasiūlymu specifikaciją įsipareigoja parduoti Pirkėjui, o pastarasis pirkti Sutarties priede „Imuninio vaistinio preparato *pneumokokinės polisacharidinės konjuguotos (adsorbuotos) vakcinos vaikams iki 2 m. amžiaus*, skirtos imunoprofilaktikos programai vykdyti, perkamo iš UAB „Tamro“ specifikacija“ (toliau – specifikacija) nurodytas prekes: imuninį vaistinį preparatą *Synflorix* 0,5 ml, injekcinę suspensiją užpildytame švirkšte N1 (toliau – prekės), priede nurodytais kiekiais ir nustatytomis kainomis. Pirkėjas įsipareigoja už tinkamai ir laiku suteiktas prekes sumokėti Pardavėjui Sutartyje nustatyta tvarka.
   2. Bendra Sutarties vertė (fiksuota prekių kaina): 3 758 400,00 Eur (trys milijonai septyni šimtai penkiasdešimt aštuoni tūkstančiai keturi šimtai eurų) be pridėtinės vertės mokesčio (toliau – PVM) ir 3 946 320,00 Eur (trys milijonai devyni šimtai keturiasdešimt šeši tūkstančiai trys šimtai dvidešimt eurų) su PVM.
   3. Į Sutartimi perkamų prekių kainą įskaitytas prekių draudimas, Pardavėjo išlaidos bei visi kiti mokėtini mokesčiai ir pristatymas iki užsakyme, kuris teikiamas vadovaujantis Įsakymu patvirtintu Privalomojo sveikatos draudimo fondo biudžeto lėšomis įsigyjamų imuninių vaistinių preparatų užsakymo ir jų panaudojimo asmens sveikatos priežiūros įstaigose, atliekančiose skiepijimo procedūras, kontrolės tvarkos aprašu (toliau – Aprašas), nurodytas ne mažiau nei 520 asmens sveikatos priežiūros įstaigas Lietuvoje (toliau – prekės gavėjų).
   4. Vykdydamos šią Sutartį, šalys vadovaujasi Lietuvos Respublikos įstatymais, kitais norminiais aktais bei Sutarties sąlygomis.
2. **Prekių pristatymas**
   1. Perkamos prekės turi būti Pardavėjo transportu pristatytos į užsakyme, nurodytas asmens sveikatos priežiūros įstaigas Lietuvoje.
   2. Konkretus prekių kiekis ir jų gavėjas (-jai) nurodomi atskirame užsakyme, kuris pateikiamas Pardavėjui. Prekės užsakomos vadovaujantis Aprašo nuostatomis.
   3. Pardavėjas, gavęs užsakymą, patvirtina jo gavimą faksu ir (ar) el. paštu. Užsakymas yra neatskiriama šios Sutarties vykdymo dalis.
   4. Pardavėjas, gavęs užsakymą, garantuoja prekių tiekimą nurodytais adresais pristatant tinkamos kokybės nustatytą kiekį ne vėliau kaip per 30 (trisdešimt) kalendorinių dienų.
   5. Vadovaujantis Aprašo nuostatomis, skubos atveju gali būti prašoma Pardavėjo, kad prekių dalis būtų patiekta per trumpesnį suderintą terminą.
   6. Pardavėjas, patiekęs prekes prekių gavėjams, naudojantis informacinės sistemos „E. sąskaita“ priemonėmis, pateikia Pirkėjui PVM sąskaitą faktūrą, kurios kopija pateikiama ir prekių gavėjams kartu su prekėmis. Pardavėjui nepateikus Pirkėjui ir prekių gavėjui prekių pateikimą (pristatymą) patvirtinančių dokumentų, ar kitaip netinkamai vykdant šio Sutarties punkto įsipareigojimus, Pirkėjas turi teisę skirti Pardavėjui Sutarties 5.6 punkte nustatytą baudą už Sutarties įsipareigojimų nevykdymą.
   7. Jeigu Pirkėjas (prekių gavėjas) nustato prekių komplektiškumo trūkumą arba kitą neatitikimą specifikacijai, apie tai nedelsdamas praneša Pardavėjui.
3. **Prekių kokybė**
   1. Pardavėjas privalo užtikrinti, kad pristatytų prekių kokybė visiškai atitiktų reikalavimus, nurodytus: specifikacijoje (Sutarties priede), Pirkimo (CVP IS Nr. 550232) specifikacijoje (Pirkimo sąlygų 1 priede) ir Pardavėjo pateiktoje su Pasiūlymu specifikacijoje (toliau - specifikacijos).

3.2. Pardavėjo pristatomų asmens sveikatos priežiūros įstaigoms (prekių gavėjui) prekių galiojimo terminas jų pateikimo asmens sveikatos priežiūros įstaigoms dieną privalo būti ne trumpesnis kaip   
5 (penki) mėnesiai.

3.3. Nustačius, kad prekių trūkumas, nekomplektiškumas, galiojimas arba kitas neatitikimas specifikacijoms įvyko dėl Pardavėjo kaltės, Pardavėjas savo sąskaita įsipareigoja per 20 (dvidešimt) kalendorinių dienų nuo informavimo apie tai, prekių gavėjui patiekti trūkstamą ir (arba) nekomplektiškąar tinkamo galiojimo prekių kiekį ir atlyginti Pirkėjui dėl to turėtus nuostolius.

3.4. Reikalavimų prekių kokybei pažeidimas yra esminis Sutarties pažeidimas, todėl Šalims nesusitarus Pirkėjas turi teisę atsisakyti Sutarties.

1. **Prekių kaina ir atsiskaitymas pagal Sutartį**

4.1.Sutarčiai taikoma fiksuotos kainos kainodara. Sutarties galiojimo metu nustatoma fiksuota prekės kaina, kuri visą Sutarties vykdymo laikotarpį negalės būti keičiama, išskyrus prekės kainos peržiūrėjimą dėl pridėtinės vertės mokesčio (PVM) tarifo pasikeitimo. Pasikeitus kitiems mokesčiams, prekės kaina nebus perskaičiuojama.

4.2. Sutarties kaina dėl pasikeitusio PVM mokesčio perskaičiuojama tokia tvarka:

4.2.1. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, pagal kurį keičiasi PVM mokesčio tarifas;

4.2.2. perskaičiavimo formulė: pasikeitus PVM tarifo dydžiui Sutarties kainoje esantis PVM tarifas nepateiktoms prekėms keičiamas (mažinamas ar didinamas) pagal Lietuvos Respublikos įstatymus, reglamentuojančius PVM tarifą;

4.2.3. Sutarties kainos pakeitimas įforminamas papildomu šalių susitarimu;

4.2.4. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.

4.3. Pirkėjas įsipareigoja apmokėti Pardavėjui už patiektas prekes mokestiniu pavedimu per banką ne vėliau kaip per 30 (trisdešimt) kalendorinių dienų, po prekių pristatymo ir sąskaitos faktūros pateikimo dienos. Apmokėjimo už prekes diena laikoma apmokėjimo operacijos įvykdymo diena Pirkėjo banke.

4.4. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Pirkėjas elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

1. **Šalių atsakomybė ir papildomi įsipareigojimai**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai.

5.2. Pirkėjo ir (ar) (asmens sveikatos priežiūros įstaigos (prekių gavėjo) atsisakymo priimti prekes pagrindu gali būti jų kokybės neatitikimas Pirkimo specifikacijos (Pirkimų sąlygų 1 priedo) reikalavimams: netinkamo galiojimo (ar neatitinkančių Sutarties 3.1 ar/ir 3.2 punktų reikalavimų) ar prekės pristatomos su pažeistu įpakavimu arba sugadintos ir/ar netinkamos naudoti pagal paskirtį.

5.3. Už Pardavėjo atsisakymą pristatyti užsakytų visų ar dalies prekių, jų nepristatymą arba užsakytų prekių nepristatymą suderintu laiku (Sutarties 2.4, 2.5 punktuose nurodytais terminais), Pirkėjui pareikalavus, Pardavėjas moka Pirkėjui 0,02 % dydžio delspinigius nuo laiku nepristatytų prekių vertės už kiekvieną uždelstą dieną ir atlygina Pirkėjui dėl to patirtus nuostolius, kurių nepadengia minėtos netesybos. Už pakartotiną atsisakymą pristatyti užsakytas prekes arba užsakytų prekių nepristatymą suderintu laiku, Pirkėjas turi teisę vienašališkai nutraukti Sutartį, jos 8.6.2 papunktyje nustatyta tvarka.

5.4. Pirkėjas, nepagrįstai uždelsęs atsiskaityti už pateiktas prekes Sutartyje nustatyta tvarka ir terminais, Pardavėjui pareikalavus moka Lietuvos Respublikos mokėjimų, atliekamų pagal komercinius sandorius, vėlavimo prevencijos įstatymo nustatytas palūkanas nuo neapmokėtos sumos už kiekvieną uždelstą dieną.

5.5. Pardavėjui vienašališkai nutraukus Sutartį be svarbių priežasčių, Pardavėjas moka Pirkėjui 10 % visų pagal šią Sutartį nepristatytų prekių vertės baudą ir atlygina Pirkėjo dėl to turėtus nuostolius.

5.6. Už Sutarties įsipareigojimų nevykdymą ar netinkamą vykdymą Pirkėjas turi teisę skirti Pardavėjui 300,00 Eur (trijų šimtų eurų) vertės dydžio baudą. Baudos sumokėjimas neatleidžia nuo įsipareigojimų įvykdymo.

5.7. Pasikeitus vienos iš šalių adresui ar rekvizitams, šalis privalo apie tai pranešti kitai šaliai per   
5 (penkias) darbo dienas, to nepadarius, kalta šalis atlygina kitai šaliai su tuo susijusius nuostolius.

5.8. Pardavėjui pagal šią Sutartį neįvykdžius arba netinkamai įvykdžius įsipareigojimus, kurie yra užtikrinti Sutarties įvykdymo užtikrinimu atvejais, Pirkėjas turi teisę pasinaudoti jam pateiktu Sutarties įvykdymo užtikrinimu.

5.9. Vykdant sutartį subtiekėjai nepasitelkiami.

5.10. Šalis atleidžiama nuo atsakomybės už šios Sutarties neįvykdymą, jeigu ji įrodo, kad ši Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui *(Force majeure).*

5.11. Šalys įsipareigoja užtikrinti šios Sutarties vykdymo metu gautos ir su Sutarties vykdymu susijusios informacijos ir asmens duomenų konfidencialumą ir apsaugą, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas/BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

**6. Ginčų sprendimo tvarka**

6.1. Ginčai ar nesutarimai kylantys tarp Šalių dėl Sutarties vykdymo, sprendžiami tarpusavio susitarimu derybų būdu.

6.2. Jeigu Sutarties šalims nepavyksta išspręsti ginčo dvišalių derybų būdu per 30 (trisdešimt) dienų nuo derybų pradžios, ginčas spendžiamas Lietuvos Respublikos teismuose pagal VLK buveinės vietą. Derybų pradžia laikoma diena, kurią viena iš Sutarties šalių pateikė prašymą raštu kitai Sutarties šaliai su siūlymu pradėti derybas.

6.3. Nepaisydamos to, kad ginčas yra nagrinėjamas teisme, Sutarties šalys ir toliau privalo vykdyti savo sutartinius įsipareigojimus, jeigu nesusitarta kitaip.

1. **Sutarties įvykdymo užtikrinimas**

7.1. Pardavėjas,ne vėliau kaip per 5 (penkias) darbo dienas nuo Sutarties pasirašymo dienos, pateikia Sutarties įvykdymo užtikrinimą – Lietuvos Respublikos ar užsienyje registruoto banko garantiją ar draudimo bendrovės sutarties įvykdymo laidavimą, (Pirkėjui priimtinu formatu) tokiomis sąlygomis:

7.1.1. garantas: bankas arba draudimo bendrovė;

7.1.2. garantijos (laidavimo) suma: 2 % Sutarties vertės be PVM, numatytos Sutarties 1.2 punkte;

7.1.3. garantijos (laidavimo) galiojimo terminas: ne trumpiau, kaip iki 24 (dvidešimt keturi) mėnesių nuo garantijos (laidavimo) išdavimo. Tuo atveju, jei Sutartis yra pratęsiama, taip pat turi būti atitinkamai pratęstas ir banko garantijos (draudimo bendrovės laidavimo draudimo rašto) galiojimo terminas;

7.1.4. garantijos (laidavimo) dalykas: bet koks Pardavėjo prievolių pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas;

7.1.5. garantijos (laidavimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Pirkėjo pranešimo garantui apie Pardavėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad Pirkėjas pagrįstų savo reikalavimą. Pirkėjas pranešime garantui nurodys, kad garantijos (laidavimo) suma jai priklauso dėl to, kad Pardavėjas iš dalies ar visiškai neįvykdė Sutarties sąlygų ar kitaip pažeidė Sutartį.

7.2. Pirkėjui pasinaudojus Sutarties įvykdymo užtikrinimu, Pardavėjas, siekdamas toliau vykdyti Sutarties įsipareigojimus, privalo per 5 (penkias) darbo dienas pateikti Pirkėjui naują Sutarties sąlygų įvykdymo garantiją (laidavimą) kuri bendroje sumoje būtų ne mažesnė kaip 7.1.2 punkte nurodyta suma.

1. **Sutarties galiojimas, pakeitimai ir nutraukimas**

8.1. Sutartis terminas yra 24 (dvidešimt keturi) mėnesiai nuo įsigaliojimo. Sutartis įsigalioja Šalims pasirašius ją ir Pardavėjui pateikus Sutarties 7.1 punkte nurodytą Sutarties įvykdymo užtikrinimą patvirtinantį dokumentą.

8.2. Esant poreikiui ir Pirkėjo galimybėms, Sutartis gali būti pratęsiama Sutartyje nustatytomis sąlygomis iki 12 (dvylikos) mėnesių laikotarpio, perkant ne daugiau 50 % Sutartyje nurodyto prekių kiekio (bendra Sutarties trukmė su galimais pratęsimais negali viršyti 36 (trisdešimt šešių) mėnesių), šalims pasirašius papildomus susitarimus, kurie tampa Sutarties sudėtine neatskiriama dalimi.

8.3. Sutartis laikoma įvykdyta Pardavėjui patiekus visas pagal Sutartį prekes, Pirkėjui – pilnai atsiskaičius.

8.4. Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms.

8.5. Jei viena Sutarties šalis padaro esminį Sutarties pažeidimą, kita šalis gali pateikti rašytinį įspėjimą dėl Sutarties nutraukimo. Tokiame įspėjime turi būti nurodytas esminis pažeidimas, priežastys dėl kurių pažeidimas laikytinas esminiu ir protingas, ne trumpesnis nei 14 (keturiolikos) dienų terminas, esminiam pažeidimui pašalinti, taip pat informuojama apie ketinimą nutraukti Sutartį, jeigu esminis pažeidimas nebus pašalintas. Jei šalis nepašalina esminio Sutarties pažeidimo per nurodytą terminą, kita šalis turi teisę nutraukti Sutartį, apie tai pranešdama raštu. Sutarties nutraukimo diena yra pranešimo apie Sutarties nutraukimą gavimo data.

8.6. Sutartis gali būti nutraukiama:

8.6.1. raštišku abiejų šalių susitarimu;

8.6.2. vienos iš šalių iniciatyva, apie tai raštu informavus kitą šalį ne vėliau kaip prieš 20 (dvidešimt) kalendorinių dienų, kai kita Sutarties šalis nevykdo savo įsipareigojimų arba vykdo juos kitomis sąlygomis nei numato Sutartis;

8.6.3. vienos iš šalių iniciatyva, apie tai raštu informavus kitą šalį, kai nenugalimos jėgos aplinkybės užsitęsia ilgiau kaip 2 (du) mėnesius;

8.7. Pirkėjas turi teisę vienašališkai nutraukti Sutartį, apie tai pranešdamas Pardavėjui prieš   
20 (dvidešimt) dienų, jeigu:

8.7.1. Pardavėjas per pagrįstai nustatytą laikotarpį neįvykdo Pirkėjo nurodymo ištaisyti netinkamai vykdomus sutartinius įsipareigojimus;

8.7.2. Pardavėjas pažeidžia sutartinių įsipareigojimų vykdymą be Pirkėjo leidimo;

8.7.3. kai Pardavėjas bankrutuoja arba yra likviduojamas, kai sustabdo ar apriboja ūkinę veiklą arba kai susidaro įstatymuose ir kituose teisės aktuose numatyta tvarka susidaro analogiška situacija;

8.7.4. kai keičiasi Pardavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui;

8.7.5. paaiškėjo, kad su Pardavėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

8.7.6. Paaiškėja kitos aplinkybės, dėl kurių Pardavėjas negalės tinkamai vykdyti Sutarties.

8.8. Pardavėjas turi teisę vienašališkai nutraukti Sutartį, apie tai pranešdamas Pirkėjui prieš 20 (dvidešimt) dienų, jeigu Pirkėjas ne dėl Pardavėjo kaltės vėluoja atlikti mokėjimą daugiau kaip 30 (trisdešimt) dienų, nepaisydamas Pardavėjo raštu pateikto įspėjimo.

8.9. Jei Sutartis nutraukiama Pirkėjo iniciatyva, dėl Pardavėjo kaltės, Pirkėjas turi teisę reikalauti atlyginti nuostolius ir/ar patirtas išlaidas.

8.10. Sutartį nutraukus dėl Pardavėjo kaltės, Pardavėjas neturi teisės į kokių nors patirtų nuostolių atlyginimą ar žalos kompensaciją.

8.11. Jeigu Pirkėjas nutraukia Sutartį dėl priežasčių, nurodytų Sutarties 8.7.1 papunktyje, tuomet Pardavėjui sumokama už iki Sutarties nutraukimo tinkamai patiektas prekes pagal pateiktus ir šalių tarpusavyje suderintus atsiskaitymo dokumentus, o Pardavėjas privalo atlyginti Pirkėjui visas dėl šios Sutarties nutraukimo susidariusias išlaidas ir kompensuoti dėl tokio Sutarties nutraukimo patirtus nuostolius.

8.12. Sutartį nutraukus dėl Pardavėjo kaltės arba Pardavėjui nutraukus Sutartį be pateisinamos priežasties, jis netenka Sutarties įvykdymo užtikrinime nurodytos sumos, ši suma laikoma Pirkėjo minimaliais nuostoliais ir neatleidžia Pardavėjo nuo pareigos atlyginti visus Pirkėjo nuostolius, viršijančius Sutarties įvykdymo dokumente nurodytą sumą.

8.13. Sutarties nutraukimas prieš laiką neatleidžia šalių nuo pareigos įvykdyti finansinius įsipareigojimus už laikotarpį iki šios Sutarties nutraukimo.

1. **Kitos sąlygos**
   1. Visi šios Sutarties papildymai ir priedai yra neatskiriamos Sutarties dalys ir galioja, jeigu jie pasirašyti Pirkėjo ir Pardavėjo.
   2. Pirkėjas, teisės aktų nustatyta tvarka, skiria atsakingą asmenį už Sutarties vykdymą – (VLK Centralizuotai apmokamų vaistų skyriaus patarėją Agnę Dmitrijevaitę, tel.: (8 5) 236 4159, el. p. agne.dmitrijevaite[@vlk.lt](mailto:.............@vlk.lt). Dėl objektyvių priežasčių Pirkėjas, gali keisti paskirtą minėtą atsakingą asmenį, apie tai iš anksto pranešęs Pardavėjui.
   3. Pardavėjas, teisės aktų nustatyta tvarka, skiria atsakingą asmenį už Sutarties vykdymą – Klientų aptarnavimo specialistę Jūratę Rinkevičienę, tel.: (8 37 401060), el. p. [jurate.rinkeviciene@tamro](mailto:jurate.rinkeviciene@tamro). com.Dėl objektyvių priežasčių Pardavėjas, gali keisti paskirtą minėtą atsakingą asmenį, apie tai iš anksto pranešęs Pirkėjui.
   4. Už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies reikalavimus atsakingas asmuo, paskirtas Pirkėjo vadovo įsakymu.
   5. Šalis atleidžiama nuo atsakomybės už Sutarties neįvykdymą, jeigu ji įrodo, kad ši Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (*Force majeure*). Nenugalimos jėgos aplinkybėmis (*Force majeure*) yra laikomos aplinkybės, nurodytos Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Apie *Force majeure* aplinkybes viena šalis turi pranešti kitai šaliai raštu ne vėliau kaip per 10 (dešimt) dienų nuo tokių aplinkybių atsiradimo dienos. Jeigu nuo *Force majeure* aplinkybių nukentėjusi šalis tinkamai nepraneša kitai Šaliai, ji privalo kompensuoti kitai šaliai visus nuostolius, kurie atsirado dėl nepranešimo.
   6. Dėl visko, kas nereglamentuota šioje Sutartyje, šalys privalo vadovautis galiojančiais Lietuvos Respublikos įstatymais ir kitais teisės aktais.

9.5. Šalys neturi teisės perduoti savo įgaliojimų tretiesiems asmenims be raštiško kitos šalies sutikimo.

9.6. Šalys įsipareigoja be kitos šalies sutikimo neskelbti konfidencialios informacijos (išskyrus kai tai yra būtina pagal galiojančius teisės aktus).

9.7. Šalys įsipareigoja gera valia bendradarbiauti, vykdydamos Sutartį, laikytis gerų papročių ir etikos taisyklių, bendraudamos tarpusavyje ar su trečiaisiais asmenimis, kiek tai susiję su šalių sutartiniais santykiais.

9.8. Ši Sutartis šalių pasirašoma kvalifikuotu elektroniniu parašu.

9.9. Sutarties priedai yra neatskiriama jos dalis.

9.10. Sutarties priedas: „Imuninio vaistinio preparato *pneumokokinės polisacharidinės* konjuguotos (adsorbuotos) vakcinos vaikams iki 2 m. amžiaus, skirtos imunoprofilaktikos programai vykdyti, perkamo iš UAB „Tamro“ specifikacija“.

**Šalių adresai ir rekvizitai**

**Pirkėjas: Pardavėjas:**

Valstybinė ligonių kasa prie UAB „Tamro“

Sveikatos apsaugos ministerijos 9-ojo Forto g. 70, 48179 Kaunas

Europos a. 1, 03505 Vilnius Kodas: 111448632

Kodas: 191351679 Tel. 8 3 740 10 99

Tel. 8 5 236 41 00 A. s. LT797044060008057533

A. s. LT217300010002484333 AB SEB bankas

AB Swedbank PVM mokėtojo kodas: LT114486314

PVM mokėtojo kodas: LT100000950313

Gintaras Kacevičius Rasa Montvilė

Direktorius Generalinė direktorė

Pirkimo pardavimo sutarties Nr. 1SUT-

priedas

**IMUNINIO VAISTINIO PREPARATO *PNEUMOKOKINĖS POLISACHARIDINĖS KONJUGUOTOS (ADSORBUOTOS) VAKCINOS VAIKAMS IKI 2 M. AMŽIAUS*, SKIRTOS IMUNOPROFILAKTIKOS PROGRAMAI VYKDYTI, PERKAMOS IŠ UAB „TAMRO“, SPECIFIKACIJA**

|  |  |  |  |  |  |  |
| --- | --- | --- | --- | --- | --- | --- |
| Imuninio preparato pavadinimas | | Farmacinė forma | Numatomas pirkti kiekis, dozėmis | 1 dozės kaina EUR be PVM | Suma EUR | |
| Tarptautinis | Firminis, kiekis pakuotėje | be PVM | su PVM |
| Pneumokokinė polisacharidinė konjuguota (adsorbuota) vakcina, vaikams iki 2 m. amžiaus | Synflorix 0,5 ml, N1 | injekcinė suspensija užpildytame švirkšte | 160 000 | 23,49 | **3 758 400,00** | **3 946 320,00** |

**Pirkėjas**: **Pardavėjas**:

Gintaras Kacevičius Rasa Montvilė

Valstybinės ligonių kasos prie Generalinė direktorė

Sveikatos apsaugos ministerijos direktorius UAB „Tamro“